《用守之盟七友歌韵示诸子》
宋代·钱时

学兵须学兵无敌，学医须学医无疾。
学诗须学诗无邪，绝义世间非浪出。
长虹顷日天与力，枯肠正好耕六籍。
舞雩千载咏而归，小枝文章那可屈。
蜀阜家风日日奇，万竹深园暮天碧。
朱丝好鸟菜幽哢，迭奏黄钟与无射。
儿曹作计终自爱，莫把榆枋碍云翼。
康节有言良足珍，衣到弊到多虮虱。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。